ਬੇਲੰਦੂਰ ਝੀਲ
ਬੇਲੰਦੂਰ ਝੀਲ ਬੈਂਗਲੁਰੂ ਸ਼ਹਿਰ ਦੀ ਦੱਖਣ-ਪੂਰਬ ਦਿਸ਼ਾ ਵੱਲ ਬੇਲੰਦੂਰ ਨਾਮ ਦੇ ਉਪਨਗਰ ਵਿੱਚ ਹੈ। ਇਹ ਬੰਗਲੋਰ ਸ਼ਹਿਰ ਦੀ ਸਭ ਤੋਂ ਵੱਡੀ ਝੀਲ ਹੈ। ਇਹ ਬੇਲੰਦੂਰ ਡਰੇਨੇਜ ਸਿਸਟਮ ਦਾ ਇੱਕ ਹਿੱਸਾ ਹੈ ਜੋ ਸ਼ਹਿਰ ਦੇ ਦੱਖਣੀ ਅਤੇ ਦੱਖਣ-ਪੂਰਬੀ ਹਿੱਸਿਆਂ ਦੇ ਪਾਣੀ ਨੂੰ ਕੱਢਦਾ ਹੈ । ਝੀਲ ਉੱਪਰ ਵੱਲ ਨੂੰ ਪੈਂਦੀਆਂ ਝੀਲਾਂ ਦੀਆਂ ਤਿੰਨ ਚੇਨਾਂ ਵਿਚੋਂ ਇੱਕ ਰੀਸੈਪਟਰ ਹੈ, ਅਤੇ ਇਸ ਦਾ ਲਗਭਗ 148 ਸਕੁਏਰ ਕਿਲੋਮੀਟਰ ( 37,000 ਏਕੜ) ਦਾ ਕੈਚਮੈਂਟ ਖੇਤਰ ਹੈ। ਇਸ ਝੀਲ ਦਾ ਪਾਣੀ ਹੋਰ ਪੂਰਬ ਵੱਲ ਵਰਥੁਰ ਝੀਲ ਵੱਲ ਵਹਿੰਦਾ ਹੈ, ਜਿੱਥੋਂ ਇਹ ਪਠਾਰ ਤੋਂ ਹੇਠਾਂ ਵਹਿੰਦਾ ਹੈ ਅਤੇ ਆਖਰਕਾਰ ਪਿਨਾਕਨੀ ਨਦੀ ਬੇਸਿਨ ਵਿੱਚ ਵਹਿੰਦਾ ਹੈ।